**Atodiad D**

**Adroddiad Cymedroli Clwstwr (Enghraifft)**

|  |  |
| --- | --- |
| **Clwstwr** | Ysgol Hefin Morgan |
| **Awdurdod Lleol** | Dwyrain Morgannwg |
| **Pwnc** | Saesneg |
| **Dyddiad y cyfarfod** | Ebrill 29, 2015 |
| **Presennol** | ***Enw Rôl Ysgol***  Ceri Jones Athro B6 Ysgol Plas y Brenin  Chris Patchell Pennaeth Ysgol Plas y Brenin  Dafydd Tomos Pennaeth Saesneg Ysgol Hefin Morgan  Heulwen Samuel Dirprwy Bennaeth Ysgol Hefin Morgan  Mari Lloyd Athrawes B6 Ysgol Tregannog  Elin Edwards Pennaeth Ysgol Tregannog  Shane Watkins Athro B6 Ysgol Cwm Taf  Kelly Rawle Pennaeth Ysgol Cwm Taf |
| **Gwybodaeth am y broses gymedroli:**   * *Bu i gynrychiolwyr o bob ysgol gynradd ddod â phroffiliau dysgwyr Lefel 4 a Lefel 5 (disgyblion Blwyddyn 6) gyda hwy i’r cyfarfod a bu i'r ysgolion uwchradd ddod â phroffiliau Lefel 5 a Lefel 6 (disgyblion Blwyddyn 9). Ni fydd yr un ysgol yn dyfarnu Lefel 6 eleni.* * *Cytunwyd i rannu'n ddau grŵp er mwyn adolygu'r proffiliau. Bu i'r ddau grŵp gymedroli 6 phroffil dysgwr yr un.* * *Gan gyfeirio at y proffiliau dysgwyr a disgrifiadau lefel y Cwricwlwm Cenedlaethol, trafodwyd cynnwys y proffiliau a'r lefelau ffit orau a ddyfarnwyd.* * *Cafwyd tystiolaeth bod yr holl broffiliau wedi'u cymedroli; yn fewnol yn yr ysgolion cyn y cyfarfod. Llofnodwyd y proffiliau gan yr athrawon perthnasol a'u dyddio'n briodol.* * *Cytunodd y grwpiau bod y rhan fwyaf o'r ysgolion wedi darparu digon o dystiolaeth er mwyn dyfarnu lefel ffit orau i'r disgyblion.* * *Nodwyd bod angen i Ysgol Plas y Brenin ddarparu mwy o dystiolaeth o asesu cyrhaeddiad mewn llefaredd ac roedd angen mwy o dystiolaeth o ddarllen ym mhroffiliau Ysgol Hefin Morgan.* * *Roedd y dystiolaeth a ddarparwyd ym* *mhroffiliau Ysgol Cwm Taf yn effeithiol iawn gydag ystod eang o waith ysgrifennu llenyddol ac anllenyddol.* | |
| **Deilliannau’r Cymedroli:**  *Yn dilyn trafodaeth, cytunwyd bod y proffiliau ar y cyfan yn gyson. Roedd yna gysondeb da rhwng y rhan fwyaf o broffiliau Lefel 5 yr ysgolion cynradd a phroffil dysgwr Lefel 5 yr ysgol uwchradd. Roedd yna gytundeb cyffredinol ynglŷn â'r lefelau ffit orau a ddyfarnwyd ond nodwyd y canlynol:*   * *Dim digon o dystiolaeth ym mhroffiliau Ysgol Uwchradd Hefin Morgan (gweler uchod). Bydd yr ysgol yn adolygu ei phroffiliau er mwyn cynnwys tystiolaeth addas o gyrhaeddiad darllen yn y proffiliau.* * *Proffil Lefel 5 Ysgol Plas y Brenin - roedd y grŵp yn cytuno bod y proffil yn adlewyrchu Lefel 4 oherwydd nad oedd yna ddigon o nodweddion Lefel 5. O ystyried hyn, bydd yr ysgol yn gwneud unrhyw newidiadau angenrheidiol i'w lefelau asesiadau athrawon ar ddiwedd cyfnod allweddol.* | |
| **Argymhellion ar gyfer ysgolion unigol/clwstwr:**   * Fel clwstwr, rydym wedi cytuno ar ddull cyffredin o gyfeirio at dystiolaeth yn y proffiliau dysgwyr. * *Bydd Ysgol Uwchradd Hefin Morgan* yn ceisio trefnu cyfarfod safoni a chyfarfod cymedroli gydag ysgolion uwchradd eraill er mwyn cymharu ystod y gwaith a'r safonau a gyflawnwyd. * Bydd *Ysgol Plas y Brenin* yn adolygu ei ddehongliad o'r disgrifiadau lefel, a'r flwyddyn nesaf bydd y cysylltu ag Ysgol Gynradd Cwm Taf er mwyn cymharu dyfarniadau safonau. | |
| **Arwyddwyd ar ran y clwstwr:** | |